Source: https://gyoritorvenyszek.birosag.hu/targyalasi-jegyzek/20151106/gyorszentivani-szinesfem-kereskedok-buntetougye-folytatodik
Timestamp: 2019-03-24 01:20:34+00:00

Document:
A győrszentiváni szinesfém kereskedők büntetőügye folytatódik | Győri Törvényszék
Megjelenés ideje: 2015. november 6., 14:54
B.435/2014.
A bíróság a tárgyalásokat az épületben rendelkezésre álló legnagyobb befogadóképességű tárgyalóteremben tartja, a Törvényszék (Győr, Szent István út 6.) épületének emeletén található Sólyom Andor díszteremben, ahol a tárgyalás nyilvánosságát a bíróság a legmesszemenőbb mértékben biztosítani kívánja, így a sajtó számára is biztosít helyet a tárgyalóteremben.
A tárgyalás nyomon követése és a tárgyalóteremben várható jelentős létszámra tekintettel a bíróság a terem hangosítását is biztosítja.
Felhívja a bíróság a figyelmét azon személyeknek – így a hozzátartozóknak, a sajtó munkatársainak – akik a tárgyaláson hallgatóságként meg kívánnak jelenni, hogy a tárgyaláson való részvételi szándékukat a tárgyaláshoz kapcsolódó biztonsági intézkedésekre és a tárgyalás napján várható ügyfélforgalomra, az épületbe való bejutás megkönnyítése érdekében előzetesen írásban a matek@gyorvb.birosag.hu e-mail címen jelezzék.
Akik már jelezték részvételi szándékukat, külön újabb regisztrációt nem kell, hogy küldjenek.
Az előzetes regisztrációban a sajtó munkatársai tüntessék fel személyi adataik mellett a sajtóorgánumot, amelyet képviselnek. A bíróság a sajtó munkatársai számára korlátozott számban tud helyet biztosítani a tárgyaláson, így a részvételnél az előzetes regisztráció időbeliségét veszi figyelembe a bíróság.
Felhívja a bíróság valamennyi hallgatóságként a tárgyaláson résztvevő személy figyelmét, hogy a tárgyalásra személyazonosító okmányát – személyigazolvány, útlevél - hozza magával és a tárgyalást megelőzően olyan időpontban jelenjenek meg, hogy a biztonsági ellenőrzés lefolytatását követően a tárgyalás a kitűzött időpontban megkezdődhessen.

References: bíróság 
 bíróság 
 bíróság 
 bíróság 
 bíróság 
 bíróság